alexandrainst/scandi-wiki huggingface dataset:
Maoripamborus fairburni

Maoripamborus fairburni er en bille og den eneste i slekten Maoripamborus, i delgruppen (underfamilien) jordløpere (Carabinae) i familiegruppen løpebiller. Systematikken følger Carabidae of the World.  Den er registret fra New Zealand. 

Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Eksterne lenker 
 
 Maoripamborus fairburni – Database Carabidae of the World – engelskspråklig
 Maoripamborus fairburni - bilde
 Norsk entomologisk forening 

Jordløpere
Bahmani-sultanatet

Bahmani-sultanatet var en muslimsk statsdannelse i det sydlige sentrale India. Hovedstaden i landet var Kalburgi frem til 1425, før den ble flyttet til Bidar.

Staten ble grunnlagt i 1347 av guvernør Ala-ud-Din Bahman Shah, da han brøt med Delhi-sultanatet. Bahmani-sultanatet gikk i oppløsning rundt 1490, da det ble etterfulgt av de såkalte Deccan-sultanatene. Sultanatet gikk i oppløsning i 1518.

Referanser 
 

Indias historie
Historiske stater og riker i Sør-Asia
Allround-VM på skøyter 1900, menn

Allround-VM på skøyter 1900, menn ble arrangert i Frognerkilen, Kristiania, Norge. 24. og  25. februar 1900. Dette var det åttende verdensmesterskap på skøyter i historien med offisiell status. Det var tolv deltakere, alle fra Norge. Løperne gikk distansene 500 m, 1500 m, 5000 m og 10 000 m. Reglene var slik at en løper måtte vinne tre distanser for å bli kåret til vinner. Edvard Engelsaas ble kåret til  verdensmester etter å ha vunnet de tre lengste distansene. Det ble ikke utdelt sølv- eller bronsemedaljer i mesterskapet.

Resultater

Referanser

Kilder 
 www.skateresults.com 
 www.speedskatingbase.eu
 www.speedskatingnews.info

VM 1900
VM på skøyter i Norge
Sportsarrangementer i Oslo
Sport i Norge i 1900
Internasjonale mesterskap i 1900
Artikler i skøytesportprosjektet
Allround-VM på skøyter 1901, menn

Allround-VM på skøyter 1901, menn ble arrangert i Stockholm, Sverige.   9 og  10. februar 1901.  Dette var det niende skøyte verdensmesterskap i historien  med  offisiell status. Det var tretten deltakere fra Norge, Sverige, Finland og Nederland.
Løperne gikk distansene 500m, 1500m, 5000m og 10 000m.
Reglene var slik at en løper måtte vinne tre distanser for å bli kåret til vinner. Franz Frederik Wathén fra Finland ble kåret til  verdensmester  etter å ha vunnet  500m, 1500m  og 10 000m.  Det ble ikke utdelt sølv- og bronsemedaljer i mesterskapet.

Resultater

Referanser

Kilder 
 www.skateresults.com 
 www.speedskatingbase.eu
 www.speedskatingnews.info

VM 1901
Internasjonale mesterskap i 1901
VM på skøyter i Sverige
Sport i Stockholm
1901 i Sverige
Artikler i skøytesportprosjektet
Oppløyfjorden

Oppløyfjorden er en fjordarm av Foldafjorden i Nærøysund kommune i Trøndelag.  Fjorden strekker seg 5,5 kilometer østover til tettstedet Salsbruket i bunnen av fjorden. 

Fjorden har innløp mellom Galtneset i nord og Heimsøya i sør. Flere øyer ligger i fjorden, Heimsøya er den største med en lengde på cirka 2,8 kilometer. Øst for denne ligger Storbrandsøya, Litlbrandsøya, Krokøya og Gardsøya.

Fjorden har tradisjon for godt sildefiske.

Opløelva munner ut i fjorden på Salsbruket. Fylkesvei 776 går langs nordsiden av fjorden.

Referanser 

Fjorder i Nærøysund
Allround-VM på skøyter 1902, menn

Allround-VM på skøyter 1902, menn ble arrangert i Helsingfors, Finland.   22 og  23. februar 1902.  Dette var det tiende skøyte verdensmesterskap i historien  med  offisiell status. Det var 11 deltakere fra Norge,  Finland og Østerrike.
Løperne gikk distansene 500m, 1500m, 5000m og 10000m.
Reglene var slik at en løper måtte vinne tre distanser for å bli kåret til vinner. Det var ingen løper som vant tre distanser og det ble derfor ikke kåret en verdensmester. Det ble heller ikke utdelt sølv- og bronsemedaljer i mesterskapet.

Resultater

Referanser

Kilder 
 www.skateresults.com 
 www.speedskatingbase.eu
 www.speedskatingnews.info

VM 1902
Internasjonale mesterskap i 1902
VM på skøyter i Finland
1902 i Finland
Sport i Helsingfors
Artikler i skøytesportprosjektet
Scaphinotus

Scaphinotus er en slekt av billene i delgruppen (underfamilien) jordløpere (Carabinae) i familiegruppen løpebiller. 
Ingen arter er registret fra Norge. 

Kroppen har form som kan minne om en pæreform. Brystskjoldet har en hjertelignende form og er smalt bakerst, mye smalere enn bakkroppen. De kan ikke fly da flygevingene er reduserte og dekkvingene er sammenvokste langs midtlinjen. Dekkvingene har en oppsvulmet og rund form, de mangler lengdestrimler, men har et uregelmessig kornet mønster.  Hodet er langstrakt framover. Palpenes endeledd er hos hannene tydelig økseformet.

Biller tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Systematisk inndeling 
Systematikken følger Carabidae of the World

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie jordløpere Latreille, 1802 Carabinae Latreille, 1802
 stammen Cychrini Laporte, 1834 
 slekten Scaphinotus
 Scaphinotus elevatus Fabricius, 1787
 Scaphinotus floridanus Leng, 1915
 Scaphinotus heros Harris, 1837
 Scaphinotus jonesi Barr,
 Scaphinotus kelloggi Dury, 1912   USA 
 Scaphinotus macrogonus Bates, 1891
 Scaphinotus parisianus Allen & Carlton, 1988
 Scaphinotus unicolor Fabricius, 1787
 Scaphinotus viduus Dejean, 1826
 Scaphinotus webbi Bell, 1959

Referanser

Eksterne lenker 
 
 Scaphinotus – Database Carabidae of the World – engelskspråklig
 Scaphinotus interruptus - bilde 
 Scaphinotus oreophilus - bilde 
 Scaphinotus striatopunctatus - bilde 
 Scaphinotus regularis - bilde 
 Scaphinotus kelloggi - bilde 
 Scaphinotus viduus - bilde
 Scaphinotus andrewsii - bilde
 Scaphinotus guioti - bilde
 Scaphinotus tricarinata - bilde 
 Scaphinotus valentinei - bilde 
 Scaphinotus velutinus - bilde
 Scaphinotus bilobus - bilde 
 Norsk Entomologisk forening 

jordløpere
Biller formelt beskrevet i 1826
Børgin

Børgin (norrønt byrgi el. byrgir, av borg), også kalt Børginfjorden og Borgenfjorden, er en fjordarm av Trondheimsfjorden i Inderøy og Steinkjer kommune. Fjorden har en lengde på cirka 10 km fra sør til nord.

Børgin er en grunn og beskyttet marin poll, som er forbundet med Trondheimsfjorden gjennom den sterke tidevannsstrømmen Straumen. I Straumen er det stor produksjon av tang og tare, og den er viktig for fuglelivet. Børgin har et ytre fjordbasseng i sør og et indre fjordbasseng i nord, avgrenset av en grunn rygg mellom Bossneset og Fagerneset. Tidevannet gir god vannutskiftning i den ytre delen som har en meget rik bunnflora og fauna. Her har Rolsøya stor verdi som hekkeområde for sjøfugl og er fredet som Rolsøya naturreservat. Det indre bassenget har periodevis stagnerende forhold.  

Ved Straumen ligger det eneste tettstedet, som også heter Straumen. Det er ingen større industribedrifter ved fjorden, men det er omfattende jordbruk rundt det meste av fjorden, i bygdene Sandvollan, Mære, Sparbu, Røra og Sakshaug. 

Fv 755 går langs sørsiden av fjorden og krysser tidevannsstrømmen over Straumen bru. Fv 251 går langs deler av østsiden, på nordsiden går Fv 258.

Referanser

Eksterne lenker
 Miljødirektoratet – Børgin

Fjorder i Inderøy
Fjorder i Steinkjer
Trondheimsfjorden
Halkirk

Halkirk (Skotsk gælisk: Hacraig) er en landsby (village) i regionen Highland i Skottland. Halkirk ligger i Caithness nær nordkysten av Skottland, ved elven Thurso om lag sju kilometer sør for Thurso.

Ved folketellingen i 2001 hadde Halkirk 923 innbyggere. I 2006 ble folketallet estimert til 930 innbyggere.

I middelalderen var Halkirk bispesete for Caithness bispedømme. Det er ikke lenger spor av katedralen fra den tid.

Referanser

Eksterne lenker
 Halkirk community website

Landsbyer i Highland
Cychropsis

Cychropsis er en slekt av billene i delgruppen (underfamilien) jordløpere (Carabinae) i familiegruppen løpebiller. Finnes i Asia, blant annet i Nepal og Kina. Ingen arter er registret fra Europa. 

Kroppen har form som kan minne om en pæreform. Brystskjoldet har en hjertelignende form og er smalt bakerst, mye smalere enn bakkroppen. De kan ikke fly da flygevingene er reduserte og dekkvingene er sammenvokste langs midtlinjen. Dekkvingene har en oppsvulmet og rund form, de mangler lengdestrimler, men har et uregelmessig kornet mønster.  Hodet er langstrakt framover. Palpenes endeledd er hos hannene tydelig økseformet.

Biller tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Systematisk inndeling 
Systematikken følger Carabidae of the World

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie jordløpere Latreille, 1802 Carabinae Latreille, 1802
 stammen Cychrini Laporte, 1834 
 slekten Cychropsis Boileau, 1901 
 Cychropsis bousqueti Deuve, 1991
 Cychropsis businskyi Deuve, 1992
 Cychropsis deuvei Korell & Kleinfeld, 1987
 Cychropsis draconis Deuve, 1990
 Cychropsis gigantea Deuve, 1992i
 Cychropsis gongga Deuve & Vigna Taglianti, 1992
 Cychropsis hungi Kleinfeld, 2000
 Cychropsis infernalis Cavazzuti, 1996
 Cychropsis janetscheki Mandl, 1970
 Cychropsis korelli Kleinfeld, 1999
 Cychropsis lucifera Cavazzuti, 1996
 Cychropsis mandli Paulus, 1971
 Cychropsis martensi Heinz, 1994
 Cychropsis namchabarwana Imura, 1999
 Cychropsis nepalensis Mandl, 1965 
 Cychropsis schmidti Heinz, 1994
 Cychropsis sehnali  
 Cychropsis sikkimensis Fairmaire, 1901
 Cychropsis tryznai  
 Cychropsis tuberculipennis Mandl, 1987
 Cychropsis weigeli Deuve & Schmidt, 2007

Referanser

Eksterne lenker 
 
 Cychropsis – Database Carabidae of the World – engelskspråklig
 Cychropsis nepalensis - bilde
 Cychropsis sehnali - bilde
 Cychropsis tryznai - bilde
 Norsk Entomologisk forening 

jordløpere
Allround-VM på skøyter 1907, menn

Allround-VM på skøyter 1907, menn ble arrangert i Trondhjem, Norge. 21. og 22. februar 1907. Dette var det femtende skøyte verdensmesterskap i historien med offisiell status. Det var 14 deltakere fra Norge (10 løpere), Finland (3) og Danmark (1).
Løperne gikk distansene 500m, 1500m, 5000m og 10000m.
Reglene var slik at en løper måtte vinne 3 distanser for å bli kåret til vinner. Det var ingen løper som vant tre distanser og det ble derfor ikke kåret en verdensmester. Det ble heller ikke utdelt sølv- og bronsemedaljer i mesterskapet.

Resultater 

NC = Uoffisiell rangering

Omløp

Ingen mester kåret siden ingen vant 3 distanser.

Referanser

Kilder 
 www.skateresults.com – død lenke

Eksterne lenker 
  Results of the 1907 World Championship Allround Men på www.SpeedSkatingStats.com
 
  World Allround Championships - 1906/1907 på www.The-Sports.org
  01.04.1907 Suomen Urheilulehti no 3 – artikkel fra en finsk avis.

VM 1907
Øya (Trondheim)
Sport i Trondheim
VM på skøyter i Norge
Sportsarrangementer i Trøndelag
Internasjonale mesterskap i 1907
Sport i Norge i 1907
Artikler i skøytesportprosjektet
Kunstskolen i Bergen

Kunstskolen i Bergen (KIB) er en toårig, privat fagskole innen kunstfag. Skolen holder til i Marken 37 i Bergen sentrum. 

Skolen ble etablert i 1988, og ble i 1998 godkjent som fagskole. NOKUT har godkjent skolen som fagskole. Skolen har 54 studieplasser og mottar statsstøtte. 

KIB er medlem av Forum for kunstfaglig utdanning og alle lærerne ved KIB er praktiserende billedkunstnere. Skolen flyttet fra Møllendalsveien 8 til nye lokaler i Marken 37 sommeren 2020, før oppstart av studieåret 2020/2021.

Referanser

Eksterne lenker 
 

Utdanning i Bergen
Fagskoler
Utdanningsinstitusjoner etablert i 1988
Göran Greider

Per Göran Greider (født 12. desember 1959 i Vingåker, Södermanlands län) er en svensk forfatter og journalist. Han har fra 1999 vært sjefredaktør for avisen Dala-Demokraten og deltar ofte i den offentlige debatten.

Greider ble tildelt Stig Sjödinprisen i 1997. Veckans Affärer har utpekt Greider til en av Sveriges ti viktigste opinionsdannere. Han anses å ha en sterk forankring i arbeiderbevegelsen.  Han har også medvirket i radioprogrammet Spanarna og deltar ofte i panelet i Godmorgon världen.

Bibliografi 
 2008 – Det gångna är som en dröm och det närvarande förstår jag icke. En bok om Dan Andersson
 2008 – Stil och politik (sammen med Barbro Hedvall)
 2006 – Hagen 2004 – Jakobsbrevet 2001 – Fucking Sverige – byn, bruket, skogen – en modern Dalaresa 2001 – Vem är rädd för litteraturen? Litteraturkritik 1989-2001 2000 – Världen efter kommunismen (dikt) 1999 – Liten ordbok för underklassen (sammen med Ann-Charlott Altstadt) 1999 – Allt jag tänker på när jag hör Vivaldi, texter om klassisk musik 1998 – Arbetarklassens återkomst, essay 1997 – Rudolf Meidner, skärvor ur ett nittonhundratalsliv 1995 – När fabrikerna tystnar (dikt) 1995 – Loket, Nietzsche och Sonja Åkesson, en personlig essä om kultur och rättvisa 1994 – Det levande löftet (essay) 1993 – Systemskifte; fyra folkhemsdebatter (med Peter Antman och Tomas Lappalainen) 1992 – Att läsa världen (med Björn Gunnarsson) 1992 – Ombyggd Volvo (dikt) 1990 – Ett åttiotal, en poesiantologi 1979-89 (med Madeleine Grive) 1989 – Pasolini i Stockholm 1987 – Sjundenovemberdikter (dikt) 1986 – Motsång 1981 – Vid fönstret slår ensamheten ut (dikt) Priser og utmerkelser (utvalg) 
 Sveriges Radios lyrikkpris 1995
 Stig Sjödinprisen 1997
 Dan Andersson-prisen 2001
 Ordfronts demokratipris 2002
 ABF:s litteraturpris 2002
 Eyvind Johnsonprisen 2006
 Ivar Lo-prisen 2008
 Gustaf Fröding-selskapets lyrikkpris 2013

 Eksterne lenker 

 Göran Greider, forlaget Ordfronts presentasjon
 Intervju med Greider, Fra den trotskistiske avisen Socialisten''
 Dala-Demokraten 
 Dansbandmusiker

Svenske forfattere
Svenske journalister
Fødsler i 1959
Europeisk sumpskilpadde

Europeisk sumpskilpadde eller kjerrskilpadde (Emys orbicularis) er en skilpadde som lever i sørlige og sentrale Europa, Vest-Asia og Nord-Afrika. Arten lever i stillestående og langsomflytende vann og ligger i dvale på bunnen i opptil 7 måneder i året. Sumpskilpadda er en mellomstor skilpadde og størrelsen varierer en hel del i utbredelsesområdet, fra 12 til 38 cm for voksne dyr. Skallet en brunt med et vagt grønnsskjær med små, gule prikker.

I varmeperioden etter siste istid hadde europeisk sumpskilpadde en mye videre utbredelse, og fantes så langt nord som til Sør-Sverige.

Parasitter 

Europeisk sumpskilpadde er vert for en rekke parasitter, inkludert Haemogregarina stepanovi, monogene ikter (slekten Polystomoides), trematoder (slekten Spirhapalum) og mange rundormarter.

Eksterne lenker 
 

Skilpadder
Dyr formelt beskrevet av Carl von Linné
Krypdyr formelt beskrevet i 1758
Fagpressenytt

Fagpressenytt er medlemsbladet til Den Norske Fagpresses Forening. Bladet dekker deler av mediebransjen som omhandler fagpresse, ansatte, nye fagblader, tidsskrifter og lignende.

Ansvarlig redaktør per november 2008 er Berit Nyman.

Eksterne lenker
 Fagpressenytt

Norske fagblader
Det russiske statsbiblioteket

Det russiske statsbiblioteket (russisk: ) i Moskva er et av verdens største bibliotek, og Russlands nasjonalbibliotek.

Biblioteket ble etablert 1. juli 1862 som Moskvas første offentlige bibliotek, tilhørende to av byens museer. Mellom 1925 og 1991 kaltes det Leninbiblioteket. Mellom 1922 og 1991 deponertes minst ett plikteksemplar av hver utgivne bok i Sovjetunionen til biblioteket.

Bibliotekets samlinger omfatter 275 tusen hyllemeter med 42 millioner volumer på 247 ulike språk, hvorav 17 millioner bøker, 13 millioner tidsskrifter, 350 tusen noter og fonogram og 150 tusen kart. 29 prosent av samlingene utgjøres av utenlandsk materiale.

Utenfor bibliotekets hovedentré finnes et monument tilegnet Fjodor Dostojevskij.

Eksterne lenker 
 

Russiske statsbibliotek
Statsbibliotek
Byggverk i Moskva
Etableringer i 1862
Vitenskap i 1862
Byggverk fullført i 1786
Biblioteker i Russland
HSL

HSL / IHS er representasjon av punkter i RGB som forsøker å forklare fargerelasjoner mer spesifikt enn RGB samtidig som å forbli enkelt. HSL står for hue (kulør), saturation (fargemetning), lightness (valør).

HSL beskriver farget som punkter i et sylinder hvor aksen går fra svart på bunnen til hvitt på toppen. Gråtonene ligger mellom dem.

Farge
Datagrafikk
Diplomatstaden

Diplomatstaden er et eksklusivt område innen bydelen Östermalm i det sentrale Stockholm som preges av 12 palasslignende villaer fra 1910- og 1920-tallet, den engelske kirken samt en del yngre ambassadebygg.

Områdets villakvarter ble i begynnelsen bebodd av formuende privatpersoner, men ble etterhvert dominert av ambassader og ambassadørers residenser. På 1950-tallet ble det påbegynt ambassadebygninger nord for Dag Hammarskjölds vei. Diplomatstaden er klassifisert som riksinteresse for kulturmiljøvern og områdets villaer har Sveriges høyeste prisnivå. 

Östermalm (bydelsområde)
Lauri Törhönen

Lauri Törhönen  (født 16. august 1947 i Helsingfors) er en finsk regissør. Han har vunnet 1 pris i 2001 for filmen Hylätyt talot, autiot pihat.

Filmografi 
 Raja 1918 (2007)
 Hylätyt talot, autiot pihat (2000)
 Mannen utan ansikte (1995)
 Liikkuvat taakse (1991)
 Libanonin kirje (1991)
 Ameriikan raitti (1990)
 Insiders (1989)
 Tropic of Ice - Jään kääntöpiiri (1987)
 Riisuminen (1986)
 Palava enkeli (1984)
 Debyytti (1981)

Referanser

Eksterne lenker 
 

Finske regissører
Personer fra Helsingfors
Fødsler i 1947
Habbarstad (Ullensaker)

Habberstad er en gård i Ullensaker. Det ligger flere gårder i Norge ved navn Habberstad. Den eldste ligger i Ullensaker kommune i Akershus i Viken fylke. På Habberstad er det registrert stolpehull etter fem hus, som er C14-daterte til perioden 100-550 e.Kr. (fra eldre romertid og opp til folkevandringstid). Dette vitner om at noen av gravminnene som hører til gården antagelig er fra eldre jernalder og at folk har bodd på Habberstad gjennom store deler av jernalderen. De rike funnene i gravene som er blitt gravd ut kan dessuten fortelle oss at de som bodde her hørte til høyere sosiale sjikt i samfunnet.

På Habberstad ligger det i dag et gravfelt med over ti gravhauger fra jernalderen. Gravfeltet kalles «Hagan», og består av to langhauger og åtte rundhauger. Det finnes også flere mulige gravminner mellom de sikre registrerte. Det er dessuten vanlig at man på gravfelt fra jernalderen kan finne flatmarksgraver mellom gravhauger. Flatmarksgraver er branngraver eller skjelettgraver uten synlig markering i terrenget. Flere gravminner på Habberstad er undersøkt tidligere, og har vist seg å være rike graver av både kvinner og menn fra vikingtid. Gravfeltet på Habberstad er del av et mye større gravfeltområde. I åkerområdene rundt er det mange gravminner som i dag er blitt pløyd vekk. Dette kan ses fra luften som ringer i åkeren når forholdene ligger godt til rette.

Det er naturlig å se bosetnings- og gravminnene på Habberstad i sammenheng med de mange sporene fra jernalderen som finnes i Algarheimområdet generelt.

Litteratur 
 Dørum, Knut (1997): Ullensaker. Fra de eldste tider til 1660. Ullensaker.
 Skre, Dagfinn (1998): Herredømmet. Bosetning og besittelse på Romerike 200-1350 e. Kr. Acta Humaniora nr. 32, s. 135ff. Universitetetsforlaget. Oslo
 Solberg, Bergljot (2003): Jernalderen i Norge. Cappelen Akademisk Forlag. Oslo.

Eksterne lenker 
 Akershusmuseet:  http://www.akersmus.no/?mid=259&pid=2577
 Akershus fylkesbiblioteks websøk: www.akershus.fylkesbibl.no/cgi-bin/websok
 Norsk lokalhistorisk institutt: www.lokalhistorie.no/kilder_litteratur.html
 Akershus kulturnett: www.akershus.kulturnett.no/Historie/fornminner/Ullensaker/algarheim.html
 Kart over gravfeltet ved Habbestad (rødt): http://kartinakershus.akershus-fk.no/KartInAkershus/index.jsp?operation=config&mscid=1233653010173

Gårder i Ullensaker
Oddvar Ruud

Oddvar Ruud (født 2. april 1953) er en norsk gitarist/komponist og tekstforfatter. Han ga ut en plate med gruppa Franklin i 1989 ved navn Bombadilla days som solgte i mer enn  eksemplarer. På dette albumet var også en av Norges største hits gjennom alle tider, Bombadilla Life, som i tillegg til Franklin Klaus und Klaus, Smurfene, Dusty Cowshit og Ingmar Nordströms har spilt inn versjoner av.  I 1990 kom albumet All the fun in the world med sangen Don't say goodbye.  Denne sangen er innspilt av en rekke artister, bl. a. i Australia og Finland.
Oddvar Ruud har tre barn, to sønner og en datter. 

Ruud har i løpet av de siste 10 årene laget musikk til en rekke av Norges største events, blant andre Troll As 10-årsjubileum og Norsk Hydros 100-årsjubileum.

Han ga i januar 2009 ut CD-en Rainbows over River Hill sammen med bandet Rivermen. CD-en inneholder 12 nye sanger.

Sammen med eks-fotballspiller Arne Møller har Ruud de siste årene også holdt en lang rekke motivasjonskurs for bedrifter under tittelen Cabadraget.

I 2011 fikk han jobben som daglig leder ved Rauma kulturhus. Han avtrådde som kulturhussjef i august 2013.

Eksterne lenker 
 Hjemmeside for Cabadraget
 Ruud har sagt opp (Åndalsnes Avis)

Norske musikere
Norske komponister
Fødsler i 1953
Det hvite hus (Haukeland)

Det hvite hus ligger i Haukelandsbakken 9 like ved Barneklinikken ved Haukeland universitetssykehus i Bergen og er én av to bevarte bygninger på stedet fra tiden før sykehuset ble etablert. 

Det hvite hus er oppført i sen-empire og er trolig bygget etter et arveskifte i 1849. Lystedets byggherre er ukjent, men det er mulig at det var Adam Walter Müller. Lyststedet Det hvite hus har visse likhetstrekk med det mer monumentale Kronstad hovedgård. 

I 1911 kjøpte Haukeland sykehus Det hvite hus og lyststedet ble brukt som direktørbolig fram til 1942, og rommer i dag kontorer for psykiatrisk divisjon.

Det hvite hus er forelått fredet i landsverneplanen for helsevesenet. Det strider mot sykehusets egne planer for nybygg og huset er i dag rivningstruet. Tidligere førsteantikvar Per Jahn Lavik har i en kronikk gått til kraftig angrep på det han kaller «gribber på Haukeland».

Eksterne lenker
 Landsverneplanen, Haukeland
 Landsverneplanens beskrivelse av Det hvite hus (s. 9)
 Kronikk: Gribber på Haukeland

Lyststeder i Bergen
Kulturminner i Bergen
5 løgner

5 løgner er en norsk film fra 2007. Lars Daniel Krutzkoff Jacobsen står for regi og manus. Filmen følger fem mennesker fra forskjellige miljøer i Oslo som alle holder på sine hemmeligheter. De lever hver sin løgn og dette preger dem, de blir til slutt nødt til å møte seg selv i døra og ta tak i livet sitt igjen. Filmen handler om det å vegre seg å fortelle sannheten, og tar for seg fem vidt forskjellige personer i fem helt forskjellige situasjoner.

Rolleliste

Eksterne lenker 
 

Norske dramakomedier
Norske filmer fra 2000-årene
Filmer fra 2007
Norskspråklige filmer